श्रीकृष्ण की अन्नकूट से झांकी सजाई
श्रीनाथमंदिर गेपसागर की पाल चल रही श्रीमदभागवत कथा में मंगलवार को संत रामनिवास शास्त्री ने भगवान कृष्ण की जीवत झांकी से श्रद्धालुओं को भगवान की महिमा समझाई। कथा में मंगलवार को श्रीजी को 56 भोग का प्रसाद चढ़ाया गया। संत रामनिवास शास्त्री ने भगवान कृष्ण के बाल्यावस्था का वृतांत समझाया। उन्होंने माखन चोरी, राक्षस वध, गोवर्धन पर्वत से इंद्र का अंहकार खत्म के बारे में श्रद्धालुओं को बताया। कथा में सभापति केके गुप्ता भी पहुंचे।
पौथीयात्रा के साथ भागवत शुरू
आसपुर. हरिसंकीर्तन सेवा समिति के तत्वावधान में गोल में मंगलवार को श्रीमद् भागवत् कथा महोत्सव शुरू हुआ। सुबह में गाजे बाजे के साथ निकाली गई पौथी एवं कलश यात्रा विभिन्न मार्गों से होती हुई आयोजन स्थल पहुंची। जहां व्यास पीठ पूजन के बाद कथावाचक रमेश भाई शास्त्री का स्वागत किया गया। कथावाचक शास्त्री ने भगवान की स्तुति के बाद भागवत् श्रवण का महत्व बताते हुए कहा कि क्रोध पर काबू नहीं रखने वाला मानव उपहास का पात्र बनता है और उसे जीवन के हर मोड पर हार का सामना करना पड़ता है। छल, कपट, झूठ बेईमानी करने वालों पर परमात्मा कृपा नहीं बनती है। पौथी धारण करने का लाभ मुख्य यजमान शंकरलाल उपाध्याय ने लिया। आयोजन समिति के कुशालसिंह चौहान, नटवरलाल चौबीसा ने अतिथियों का स्वागत किया।
गामड़ाब्राह्मणिया में शिव कथा
सागवाड़ा. गामड़ाब्राम्हणिया में चल रही शिव कथा में मंगलवार को कथावाचक बाल गोपाल चेतन रावल ने कहा कि मनुष्य को परमात्मा को बाहर ढूंढने का प्रयास करता है लेकिन वह तो आपके अंदर ही विराजमान है। उन्होंने श्रवण, कीर्तन, स्मरण, परमात्मा के चरणों की सेवा, अर्चना, वंदना, दास्य भाव और आत्मा निवेदन को भक्ति के प्रकार बताए।
कथा के मुख्य यजमान लीला बाई जोशी, गटुलाल रतनजी प्रजापत भारती देवी सुभाष मेहता द्वारा पौथी एवं व्यास पीठ पूजन किया गया। इस अवसर पर अनोप सिंह चौहान, गिरधारी सिंह चौहान, नाथुलाल पाटीदार, रमेश उपाध्याय, सूर्यनारायण जोशी, नटवरलाल व्यास, देवीलाल जोशी सहित कई गांवों के श्रद्धालु मौजूद थे।
ठाकरड़ामें सिद्धचक्र विधान जारी
सागवाड़ा. ठाकरड़ामें आचार्य तीर्थनंदी महाराज ने सिद्धचक्र विधान में मंगलवार को श्रद्धालुओं ने विधानाचार्य शैलेंद्र के मंत्रोच्चार के साथ विधान पर अर्घ्य समर्पित किए। आचार्य और विधानाचार्य द्वारा संगीत की धून और मंत्रोच्चार के साथ पूजन किया। आयोजनकर्ता जयदीप कुमार मेहता, समाज अध्यक्ष नवीन कोड़िया सावन सरिया ने बताया कि विधान में बुधवार शाम को होने वाले कार्यक्रम में हास्य कवि बलवंत और महेश जैन पालोदा शामिल रहेंगे।
श्रीनाथ मंदिर में भागवत कथा के दौरान भगवान कृष्ण अपनी मां यशोदा से माखन मांगते हुए।
सागवाड़ा. ठकरड़ा में सिद्धचक्र महामंड़ल विधान में पूजन करते श्रद्धालु।
सागवाड़ा. गामड़ा ब्राह्मणिया में शिव कथा करते कथाकार चेतन रावल।
awa_Deva hin_Deva hin_Deva hin_Deva bho_Deva hin_Deva mai_Deva awa_Deva awa_Deva awa_Deva bho_Deva bho_Deva